ananddey/assamese-wiki-corpus huggingface dataset:
বিষ্ণু শৰ্মা

বিষ্ণু শৰ্মা এজন ভাৰতীয় পণ্ডিত আৰু লেখক আছিল। তেওঁ উপকথাৰ সংকলন পঞ্চতন্ত্ৰ ৰচনা কৰিছে বুলি জনা যায়।

ৰচনাসমূহ

ইতিহাসৰ পাতত পঞ্চতন্ত্ৰক সৰ্বাধিক অনুবাদ হোৱা অনাধৰ্মীয় গ্ৰন্থসমূহৰ ভিতৰত অন্যতম বুলি জনা যায়। পঞ্চতন্ত্ৰক ৫৭০ খ্ৰীষ্টাব্দত বৰজুয়াই মধ্য পাৰ্চী/পাহলৱীলৈ আৰু ৭৫০ খ্ৰীষ্টাব্দত পাৰ্চী পণ্ডিত আব্দুল্লাহ ইবনে আল-মুকাফাই আৰবীলৈ কলিলা ৱা ডিমনাহ (আৰবী: كليلة و دمنة) বুলি অনুবাদ কৰে। এই গ্ৰন্থখনৰ বাগদাদত দ্বিতীয় আব্বাছি খলিফা আল-মানছুৰৰ নিৰ্দেশনাত হোৱা অনুবাদটো "জনপ্ৰিয়তাৰ ক্ষেত্ৰত কোৰানৰ পিছতে দ্বিতীয়" হৈ পৰা বুলি দাবী কৰা হয়। "একাদশ শতিকাৰ পৰাই এই গ্ৰন্থখন ইউৰোপৰ সাহিত্য ক্ষেত্ৰত ভুমুকি মাৰে আৰু ইয়াৰ আগতেও ১৬০০ চনত ইয়াৰ অস্তিত্ব গ্ৰীক, লেটিন, স্পেনিছ, ইটালীয়, জাৰ্মান, ইংৰাজী, পুৰণি স্লাভনিক, চেক আৰু হয়তো অন্যান্য স্লাভনিক ভাষাটো আছিল। ইয়াৰ পিছৰ জাভাৰ পৰা আইচলেণ্ডলৈ প্ৰসাৰিত হৈ পৰে। ফ্ৰান্স সাহিত্যিক জিন ডি লা ফণ্টেইনৰ ৰচনাত প্ৰায় এঘৰটা পঞ্চতন্ত্ৰৰ সাধু অন্তৰ্ভুক্ত কৰা হৈছে।" বিভিন্ন ভাৰতীয় অনুসন্ধান আৰু গল্পসমূহত বৰ্ণনা কৰা ভৌগোলিক বৈশিষ্ট্য আৰু প্ৰাণীসমূহৰ বিশ্লেষণৰ ভিত্তিত বিভিন্ন পণ্ডিতে কাশ্মীৰক তেওঁৰ জন্মস্থান বুলি মত প্ৰকাশ কৰিছে।

বিষ্ণু শৰ্মাই কেনেকৈ কথিতভাৱে পঞ্চতন্ত্ৰ সৃষ্টি কৰিছিল তাৰ কাহিনী প্ৰস্তাৱনাত বৰ্ণনা কৰা হৈছে। সুদৰ্শন নামৰ এজন ৰজা আছিল যিয়ে এখন ৰাজ্য শাসন কৰিছিল, যাৰ ৰাজধানী আছিল মহিলাৰোপ্য নামৰ এখন নগৰ, অৱশ্যে এই ৰাজ্যৰ অৱস্থান ভাৰতৰ বৰ্তমানৰ মানচিত্ৰত অজ্ঞাত। ৰজাৰ বহুশক্তি, উগ্ৰশক্তি আৰু শক্তি নামৰ তিনিজন পুত্ৰ আছিল। যদিও ৰজা নিজেই এজন পণ্ডিত আৰু শক্তিশালী শাসক আছিল, তেওঁৰ পুত্ৰসকল আছিল অকমন্য। তেওঁ কয় যে বিজ্ঞান, ৰাজনীতি আৰু কূটনীতি হৈছে সীমাহীন শাখা যিবোৰ আনুষ্ঠানিকভাৱে আয়ত্ত কৰিবলৈ আজীৱন সময় লাগে। ৰাজকুমাৰসকলক শাস্ত্ৰ আৰু গ্ৰন্থ শিকোৱাৰ পৰিৱৰ্তে তেওঁলোকক কেনেবাকৈ তেওঁলোকৰ মাজত অন্তৰ্নিহিত প্ৰজ্ঞা শিকোৱা উচিত আৰু সেই কাম কৰা মানুহজন আছিল বৃদ্ধ পণ্ডিত বিষ্ণু শৰ্মা।

বিষ্ণু শৰ্মাক দৰবাৰলৈ আমন্ত্ৰণ জনোৱা হয়, য'ত ৰজাই তেওঁক ৰাজকুমাৰসকলক শিকাব পাৰিলে এশ ভূমি অনুদান আগবঢ়োৱাৰ প্ৰস্তাৱ দিয়ে। বিষ্ণু শৰ্মাই ৰজাই প্ৰতিশ্ৰুতি দিয়া বঁটা অস্বীকাৰ কৰি কয় যে তেওঁ ধনৰ বিনিময়ত জ্ঞান বিক্ৰী কৰা নাই আৰু ছমাহৰ ভিতৰত ৰাজনীতি আৰু নেতৃত্বৰ পদ্ধতিৰ প্ৰতি ৰাজকুমাৰসকলক জ্ঞানী কৰি তোলাৰ প্ৰত্যাহ্বান গ্ৰহণ কৰে। বিষ্ণু শৰ্মাই জানিছিল যে তেওঁ এই তিনিওজন ছাত্ৰক গতানুগতিক উপায়েৰে কেতিয়াও নিৰ্দেশনা দিব নোৱাৰে। তেওঁ ইয়াৰ বাবে উপযুক্ত পদ্ধতি হিচাপে একেৰাহে জীৱ সম্পৰ্কীয় উপকথা কোৱা আৰম্ভ কৰে। যিসমূহে তেওঁলোকক পিতৃৰ উত্তৰাধিকাৰী হ’বলৈ প্ৰয়োজনীয় জ্ঞান প্ৰদান কৰিছিল। ভাৰতত হাজাৰ হাজাৰ বছৰ ধৰি কোৱা কাহিনীসমূহক অভিযোজিত কৰি পঞ্চতন্ত্ৰক কূটনীতি, সম্পৰ্ক, ৰাজনীতি আৰু প্ৰশাসনৰ সাৰমৰ্ম ৰাজকুমাৰসকলৰ মাজত জনোৱাৰ বাবে এক মনোৰঞ্জনমূলক পাঁচ খণ্ডৰ গ্ৰন্থ হিচাপে ৰচনা কৰা হৈছিল।

তথ্যসূত্ৰ

শ্ৰেণী:ভাৰতীয় সাহিত্যিক
শ্ৰেণী:মৃত ব্যক্তি
ৰাজ ৰাজেশ্বৰী দেৱী

ৰাজ ৰাজেশ্বৰী দেৱী (মৃত্যু ৫ মে ১৮০৬) নেপালৰ ৰাণী পত্নী আৰু দুবাৰকৈ ৰজাৰ প্ৰতিনিধি আছিল। তেওঁ নেপালৰ ৰাণা বাহাদূৰ শ্বাহৰ ৰাণী পত্নী আছিল। ১৭৯৯ চনত পুত্ৰ গিৰভান যুদ্ধ বিক্ৰম শ্বাহ কম বয়সৰ হৈ থকা সময়ত, আৰু ১৮০১–১৮০৪ চনত তেওঁ সিংহাসনৰ প্ৰতিনিধি হিচাপে শাসন কৰিছিল। ১৮০৬ চনৰ ৫ মে’ত ছালিনাদি নদীৰ পাৰত ভীমসেন থাপাৰ আদেশত তেওঁ সতী যাবলৈ বাধ্য হৈছিল।

জীৱন

তেওঁ গুল্মীৰ ৰজা শিৱ শ্বাহৰ নাতিনী আছিল। ১৭৯৯ চনত তেওঁৰ স্বামীয়ে সন্ন্যাসী হ’বলৈ ৰাজপাট ত্যাগ কৰে আৰু নাবালক পুত্ৰৰ নামত তেওঁ প্ৰতিনিধি হয়। তেওঁ আন দুগৰাকী ৰাণী পত্নী মহাৰাণী সুবৰ্ণ প্ৰভা দেৱী আৰু মহাৰাণী ললিত ত্ৰিপুৰা সুন্দৰী দেৱীৰ সৈতে ৰাজ্য শাসন কৰিছিল।

পুত্ৰ গিৰৱনৰ বাবে স্বামীয়ে ৰাজপাট ত্যাগ কৰাৰ পাছত ৰাণী ৰাজেশ্বৰী প্ৰতিনিধি হয়, কাৰণ পুত্ৰ কম বয়সৰ আছিল। পিছত তেওঁ স্বামীৰ লগত বেনাৰসলৈ নিৰ্বাসিত হোৱাৰ সিদ্ধান্ত লয়। তাৰ পিছত ৰাণী সুবৰ্ণ প্ৰভা ৰিজেণ্ট হয়। কিন্তু ১৮০১ চনৰ ২৬ জুলাইত ৰাণী ৰাজেশ্বৰী নেপাললৈ উভতি আহে। ফলত সুবৰ্ণপ্ৰভাৰ প্ৰিয় দৰবাৰী মুল কাজী (মুখ্যমন্ত্ৰী) কীৰ্তিমান সিং বাসন্যটক ১৮০১ চনৰ ২৮ ছেপ্টেম্বৰত ৰাজৰাজেশ্বৰীৰ সমৰ্থকসকলে গোপনে হত্যা কৰে। তেওঁ পুনৰ ৰাজ-প্ৰতিনিধি হিচাপে নিজৰ ভূমিকা আৰম্ভ কৰে, আনহাতে ৰাণী সুবৰ্ণ প্ৰভাক গৃহবন্দী কৰা হয়।

১৮০৪ চনত তেওঁৰ স্বামী ঘূৰি আহি পুনৰ শাসন আৰম্ভ কৰে। দুবছৰৰ পাছত তেওঁৰ পত্নীক তেওঁৰ ভাতৃয়ে হত্যা কৰে আৰু দহ দিনৰ পাছত ১৮০৬ চনৰ ৫ মে’ত মহাৰাণী ৰাজ ৰাজেশ্বৰী দেৱীয়ে হিন্দু বিধৱা হিচাপে ভীমসেন থাপাৰ নিৰ্দেশত সতী কৰিবলৈ বাধ্য হয়।
এই সতী সংখুত সলিনাদি নদীৰ পাৰত সংঘটিত হৈছিল। তেওঁৰ সহ-ৰিজেণ্ট সুবৰ্ণ প্ৰভা দেৱী আৰু ললিত ত্ৰিপূৰা সুন্দৰী দেৱীয়ে অৱশ্যে একেজন মানুহৰ পিছত বিধৱা হোৱাৰ পিছতো সতী কৰিবলৈ বাধ্য হোৱা নাছিল আৰু ৰিজেণ্ট হিচাপে নিজৰ শাসন অব্যাহত ৰাখিলে।

তথ্যসূত্ৰ

শ্ৰেণী:ৰাজতন্ত্ৰ
শ্ৰেণী:নেপালৰ ব্যক্তি
শ্ৰেণী:নাৰী
হিন্দী ভাষাৰ টেলিভিছন চেনেলৰ তালিকা

চৰকাৰৰ মালিকানাধীন চেনেল

চেনেল
মুক্তিৰ তাৰিখ
ভিডিঅ
অডিঅ'
মালিক
ডিডি নেচনেল
১৯৫৯ চনত
এছডি+এইচডি
ষ্টেৰিঅ' ২.০
দূৰদৰ্শন, প্ৰচাৰ ভাৰতী
ডিডি ভাৰতী
২০০২ চনত
এছডি
সাংসদ টিভি
২০২১
এছডি+এইচডি
ভাৰত চৰকাৰ

অচল চেনেলসমূহ

চেনেল
মুক্তি দিয়া
নিষ্ক্ৰিয়
ভিডিঅ
অডিঅ'
মালিক
ডিডি মেট্ৰ'
১৯৮৪ চনত
২০০৩ চনত
SD
ষ্টেৰিঅ' ২.০
দূৰদৰ্শন, প্ৰচাৰ ভাৰতী
ডিডি মেট্ৰ'
২০২০
২০২৩
লোকসভা টিভি
১৯৮৯ চনত
২০২১

লোকসভা
ৰাজ্য সভা টিভি
২০২১

ভাৰতৰ সংসদ

বিনোদন

এণ্ড টিভি
বিগ মেজিক
কালাৰ্ছ ৰিস্তে
কালাৰ্ছ
দঙ্গল
ছনি টিভি
ছনি ছব
ছনি পল
ষ্টাৰ ভাৰত
ষ্টাৰ প্লাছ
ষ্টাৰ উৎসৱ
জী আনমোল
জী টিভি

চলচ্চিত্ৰ

ছনি মেক্স
ছনি মেক্স ২
ছনি ৱাহ
জী চিনেমা
জী একশ্যন
জী ক্লাচিক
জী অনমল চিনেমা
ষ্টাৰ গোল্ড
ষ্টাৰ গোল্ড ২
ইউটিভি মুভিজ
ইউটিভি একশ্যন
ফিল্মী
এণ্টাৰ টেন
মনোৰঞ্জন টিভি

সঙ্গীত আৰু বলিউড

এমটিভি বিটচ
জিং
মিউজিক ইণ্ডিয়া
ছনি মিক্স
বিন্দাচ প্লে
ই২৪
জুম
মস্তি
৯এক্সএম
৯এক্স জলৱা

শিশু

বেবি টিভি
বেবি টিভি এইচডি
কাৰ্টুন নেটৱাৰ্ক
ডিচকভাৰী কিডচ
ডিচনি চেনেল
ডিচনি জুনিয়ৰ
ডিচনি এক্সডি
ইটিভি বাল্যভাৰত
হাঙ্গামা টিভি
মহা কাৰ্টুন
নিকেলোডিয়ন
নিক এইচডি+
নিক জুনিয়ৰ
প'গ' টিভি
নিকেলোডিয়ন ছনিক

তথ্য আৰু জীৱনশৈলী

নেচনেল জিয়গ্ৰাফিক চেনেল
নেট জিও ৱাইল্ড
ফক্স লাইফ
ডিচক'ভাৰী চেনেল
ডিচক'ভাৰী ছাইন্স
ডিচক'ভাৰী টাৰ্ব'
এনিমেল প্লেনেট
হিষ্ট্ৰি টিভি১৮
ফেচন টিভি
এনডিটিভি গুড টাইমছ
ডিডি কিষাণ
ছনি বিবিচি আৰ্থ

ধৰ্মীয়

আস্থা

সংবাদ আৰু ব্যৱসায়

নিউজ ৱাৰ্ল্ড ইণ্ডিয়া
এবিপি নিউজ
ডিডি নিউজ
ইণ্ডিয়া নিউজ
ইণ্ডিয়া টিভি
লাইভ ইণ্ডিয়া
এনডিটিভি ইণ্ডিয়া
নিউজ ২৪
নিউজ নেচন
জী নিউজ
চিএনবিচি আৱাজ
জী বিজনেছ
আজ তক
এনডিটিভি ২৪x৭
আইবিএন-৭
সুদৰ্শন নিউজ
জী হিন্দুঃস্থান

ক্ৰীড়া

ষ্টাৰ স্পৰ্টছ
ডিডি স্পৰ্টছ
নিও প্ৰাইম
নিও স্পৰ্টছ
ছনি ছিক্স
ছনি ইএচপিএন
ছনি টেন

তথ্যসূত্ৰ

শ্ৰেণী: টেলিভিছন চেনেল
শ্ৰেণী:হিন্দী ভাষা
শ্ৰেণী:তালিকাসমূহ
ম’য়া কেনন

ম’য়া কেনন এগৰাকী আইৰিছ লেখিকা আৰু কবি আৰু তেওঁৰ সাতখন প্ৰকাশিত সংকলন আছে, শেহতীয়াকৈ মানচেষ্টাৰৰ Carcanet Pressৰ পৰা ২০২১ চনত কবিতা সংকলন প্ৰকাশ পায়।

জীৱনী

আয়াৰলেণ্ডৰ কাউন্টি ডনেগালৰ ডানফানাঘীত জন্মগ্ৰহণ কৰা ম’য়া কেননে ইউনিভাৰ্চিটি কলেজ ডাবলিন আৰু কেম্ব্ৰিজৰ কৰ্পাছ ক্ৰীষ্টি কলেজত ইতিহাস আৰু ৰাজনীতি বিষয় অধ্যয়ন কৰিছিল। ইয়াৰ পিছত তেওঁ গলৱেলৈ গুচি যায় আৰু তাতেই তেওঁ শিক্ষয়িত্ৰী হিচাপে কাম আৰম্ভ কৰে। কেইবাবছৰ ধৰি তেওঁ খীলঞ্জীয়া আইৰিছ কিশোৰৰ বাবে গঠিত বিশেষ বিদ্যালয়ত শিক্ষকতা কৰিছিল। ইয়াৰ উপৰিও তেওঁ গলৱেৰ নেচনেল ইউনিভাৰ্চিটি অৱ আয়াৰলেণ্ডত সৃষ্টিশীল লেখাৰ পাঠ্যক্ৰম অধ্যাপনা কৰিছিল আৰু এন ইউ আই জিৰ দ্য ইণ্টাৰনেশ্যনেল ৰাইটাৰ্ছ’ পাঠ্যক্ৰমৰ সহ-পৰিচালক আছিল।

তেওঁৰ সংকলিত কবিতাসমূহ মানচেষ্টাৰৰ কাৰ্কানেট প্ৰেছৰ দ্বাৰা প্ৰকাশ পাইছে (২০২১)। তেওঁৰ ষষ্ঠ সংকলন ডনেগাল টাৰাণ্টেলা ২০১৯ চনত কাৰ্কানেট প্ৰেছে প্ৰকাশ কৰিছিল।

তেওঁৰ কবিতাত ইতিহাস, পুৰাতত্ত্ব, প্ৰাগঐতিহাসিক শিল্প, ভূতত্ত্ব আৰু সংগীতে স্থান পাইছে আৰু ইবোৰৰ পৃথিৱীৰ সৈতে আৰু আমাৰ অতীতৰ সৈতে আমাৰ সম্পৰ্কৰ গভীৰ বুজাবুজিৰ দুৱাৰমুখ হিচাপে স্থান লাভ কৰিছে। তেওঁৰ লেখাৰ প্ৰব্ৰজন এটা মূল বিষয়বস্তু; চৰাইৰ, মানুহৰ, সংস্কৃতিৰ প্ৰব্ৰজন।

তেওঁৰ প্ৰথম প্ৰকাশিত সংকলন অৰ (ছালমন পয়েট্ৰি, ১৯৯০, পুলবেগ প্ৰেছ, ১৯৯৪, আৰু গেলেৰী প্ৰেছ, ২০০০) ১৯৯১ চনৰ ব্ৰেণ্ডন বেহান স্মৃতি বঁটা লাভ কৰে।

আয়াৰলেণ্ড, ইউৰোপ, আমেৰিকা(উত্তৰ আৰু দক্ষিণ), জাপান আৰু ভাৰতত পঢ়াৰ বাবে আমন্ত্ৰণ জনোৱা হৈছে। তেওঁৰ ৰচনাৰ দ্বিভাষিক নিৰ্বাচন স্পেনিছ, পৰ্তুগীজ আৰু জাৰ্মান ভাষাত প্ৰকাশ পাইছে।

২০০১ চনত মিনেছ'টাৰ ছেইণ্ট পলৰ ছেইণ্ট থমাছ বিশ্ববিদ্যালয়ৰ পৰা অ'শ্ব'নেচি বঁটা লাভ কৰা ব্যক্তি; তেখেতে ২০১১ চনত ভিলানোভা বিশ্ববিদ্যালয়ৰ আইৰিছ অধ্যয়নৰ হাইমবল্ড অধ্যাপিকা আছিল। তেওঁ পয়েট্ৰি আয়াৰলেণ্ড ৰিভিউৰ সম্পাদিকা আৰু আওছডানাৰ সদস্য।

গ্ৰন্থতালিকা

ম’য়া কেননৰ প্ৰকাশিত গ্ৰন্থসমূহৰ তালিকা তলত দিয়া হ’ল:

স্ব-লিখিত

ডনেগাল টাৰাণ্টেলা (২০১৯)
কীটছ লাইভছ (২০১৫)
হেণ্ড (২০১১)
কেৰীং দ্যা চং (২০০৭)
উইণ্টাৰ বাৰ্ড (২০০৫)
দ্যা পাৰ্চমেণ্ট ব'ট (১৯৯৭)
অ'ৰ (১৯৯০)

অনুবাদ

এৱেছ ডে ইণভাৰ্ণো পয়েমাছ (২০১৫)
ডছ পয়েটাছ ইৰলেণ্ডেছাছ (২০১৮)
এইন প্ৰাইভেটচ লেণ্ড (২০১৭)
মেলোডিয়াছ মাইগ্ৰেটৰিয়াছ (২০১৭)

বাহ্যিক সংযোগ

Carcanet Press - Moya Cannon
Aosdána General Assembly
Irish Writers Online / Author - Moya Cannon
IHE GALLERY PRESS - Moya Cannon
View readings in the Irish Poetry Reading Archive, UCD Digital Library, University College Dublin
Interview with Moya Cannon by Patrick O'Donnell as part of the O'Shaughnessy Poetry Award by the University of St. Thomas for Irish Studies, St. Paul, Minnesota (March 27, 2001)

তথ্য সূত্ৰ

শ্ৰেণী:সাহিত্যিক
শ্ৰেণী:আইৰিছ ব্যক্তি
বিকালী মহাবিদ্যালয়

বিকালী মহাবিদ্যালয় নামনি অসমৰ গোৱালপাৰা জিলাৰ পূবে ধূপধৰা অঞ্চলত অৱস্থিত এখন উচ্চশিক্ষাৰ প্ৰতিষ্ঠান। এই মহাবিদ্যালয়খন ১৯৮২ চনৰ ১৪ এপ্ৰিল তাৰিখে এটি আৰ্থ-সামাজিক আৰু সাংস্কৃতিক সংগঠন 'বিকালী মৌজা উন্নয়ন সমিতি'ৰ অধীনত ৫২খন গাঁৱৰ জনসাধাৰণৰ দ্বাৰা প্ৰতিষ্ঠিত। মহাবিদ্যালয়খন গুৱাহাটী বিশ্ববিদ্যালয়ৰ অন্তৰ্ভুক্ত।

ইতিহাস

ঐতিহাসিক ‘হাব্ৰাঘাট পৰগনা'ৰ এটি অংশৰে বিকালী মহাবিদ্যালয়ৰ নামকৰণ কৰা হৈছে। মহাবিদ্যালয়খন ৩৭ নং ৰাষ্ট্ৰীয় ঘাইপথ তথা ধূপধৰা বজাৰৰ পৰা ০.৭৫ কিলোমিটাৰ দূৰত ধূপধৰা দ্বিতীয় খণ্ডৰ অন্তৰ্গত। মহাবিদ্যালয়খন প্ৰতিষ্ঠাৰ দায়িত্ব গাঁৱবাসীয়ে কান্ধপাতি লয় আৰু ১৯৭৪ চনৰ ৩০ নৱেম্বৰ তাৰিখে প্ৰয়াত উপেন্দ্ৰ নাৰায়ণ সৰণিয়াৰ সভাপতিত্বত প্ৰথম সভা অনুষ্ঠিত হয় আৰু তত্কালীন বিধায়ক আনন্দী বালা ৰাভাক সভাপতি আৰু ইসমাইল আলীক সহ-সভাপতি মনোনীত কৰা হয়। ১৯৯২ চনত মহাবিদ্যালয়খন deficit grant- in- aid system লৈ অনা হয়। ২০০৪ চনত প্ৰথম ৰাষ্ট্ৰীয় মূল্যাংকন আৰু প্ৰত্যাপন পৰিষদ চমুকৈ নাক (NAAC) দলৰ পৰামৰ্শ অনুযায়ী বাণিজ্য শাখা আৰম্ভ হয় আৰু বৰ্তমান এই শাখাত হিচাপবিদ্যা, বিত্ত আৰু ব্যৱস্থাপনাকে আদি কৰি মেজৰ বিষয়সমূহৰ লগতে পৰিপূৰ্ণ হৈছে। পাৰ্শ্বৱৰ্তী অঞ্চল আনকি মেঘালয়ৰ পশ্চিম গাৰো পাৰ্বত্যৰ দৰে দূৰৱৰ্তী স্থানৰ পৰা শিক্ষাৰ্থীসবক আকৰ্ষণ কৰিবলৈ এই মহাবিদ্যালয়খনে সক্ষম হয়। পলমকৈ, এই মহাবিদ্যালয়খনত বিজ্ঞান শাখাও সংযোগ কৰা হৈছে।

শাখা

প্ৰতিষ্ঠানটোৱে উচ্চ মাধ্যমিক স্তৰত কলা, বাণিজ্য, বিজ্ঞান শাখা সৰবৰাহ কৰে আৰু প্ৰায় সকলো বিষয়ে স্নাতক স্তৰত সামৰি লোৱা হৈছে। কৰ্মজীৱনমুখী বা কেৰিয়াৰ প্ৰগ্ৰামাৰৰ লগতে পি.জি. অসমীয়া আৰু ভূগোলৰ কোৰ্স সফলভাৱে চলাই নিয়া হৈছে।

মান্যতা

২০১৬ চনত মহাবিদ্যালয়খনে 'ৰাষ্ট্ৰীয় মূল্যাংকন আৰু প্ৰত্যাপন পৰিষদ' (National Assessment and Accreditation Council চমুকৈ NAAC) কৰ্তৃক ‘বি’ গ্ৰেড পাবলৈ সক্ষম হয়। মহাবিদ্যালয়খন 'বিশ্ববিদ্যালয় মঞ্জুৰি কমিশন (ভাৰত)' (University Grants Commission (India)) দ্বাৰাও স্বীকৃত।

বিভাগ

কলা শাখা

অসমীয়া
বড়ো
ইংৰাজী
শিক্ষা
অৰ্থনীতি
বুৰঞ্জী
ৰাজনীতি
ভূগোল

বাণিজ্য শাখা

বিত্ত
হিচাপবিজ্ঞান
ব্যৱস্থাপনা
পৰিসংখ্যা

বিজ্ঞান শাখা

গণিত
পদাৰ্থ বিজ্ঞান
ৰসায়ন বিদ্যা
উদ্ভিদ বিজ্ঞান
প্ৰাণী বিজ্ঞান

অধ্যক্ষসকল

নাম
কাৰ্যকাল
তথ্য প্ৰসংগ
ড॰ মলিনা দেৱী ৰাভা
-২০২০

ড॰ এম. গোপাল সিং
২০২০-২০২০

ড॰ মনোজ গগৈ
২০২০-বৰ্তমানলৈ

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
শ্ৰেণী:গোৱালপাৰা জিলাৰ শৈক্ষিক প্ৰতিষ্ঠান
শ্ৰেণী:গুৱাহাটী বিশ্ববিদ্যালয়ৰ অধীনস্থ মহাবিদ্যালয়সমূহ
য়

য় অসমীয়া ব্যঞ্জনবৰ্ণ মালাৰ ৩৭ নং আখৰ। ব্যঞ্জনবৰ্ণৰ উচ্চাৰণত হাওঁফাওঁৰ পৰা ওলাই অহা বায়ু মুখৰ ভিতৰত কৰবাত অকণমান হলেও বাধাপ্ৰাপ্ত হয়;স্বৰতন্ত্ৰী সঞ্চালিত হবও পাৰে বা নহবও পাৰে।

স্বৰবৰ্ণৰ লগত যোগ হ'লে

স্বৰবৰ্ণ'য়'ৰ লগত যোগ হ'লে
অয়
আ য়া
ইয়ি
ঈয়ী
উয়ু
ঊয়ূ
ঋয়ৃ
এয়ে
ঐয়ৈ
ওয়ো
ঔয়ৌ

'য়'যুক্ত শব্দৰ উদাহৰণ

বয়স
লয়
ভয়
জয়
ৰয়নী

তথ্যসংগ্ৰহ

শ্ৰেণী:অসমীয়া ব্যঞ্জনবৰ্ণ
ধীৰেন্দ্ৰ নাথ দত্ত

ধীৰেন্দ্ৰ নাথ দত্ত (১৯১২- ১৯৭২) অসমৰ এজন প্ৰগতিশীল কবিতাৰ বাটকটীয়া কবি। কৃষক,বনুৱা আদি শ্ৰম জীৱী লোকৰ প্ৰতি সহানুভূতি তেওঁৰ কবিতাৰ ঘাই বৈশিষ্ট্য।

জন্ম আৰু শিক্ষা

ধীৰেন্দ্ৰ নাথ দত্তই গোলাঘাট কৰুণাটিং বাগিচাত১৯১২ চনত জন্ম গ্ৰহণ কৰে। তেওঁৰ পিতাক আছিল শৰৎ চন্দ দও আৰু মাক নয়নতৰা।ধীৰেন্দ্ৰ নাথ দত্তৰ দেউতাকৰ ঘৰ আছিল বৰ্তমান বাংলাদেশৰ ঢাকাৰ ওচৰৰ বিক্ৰমপুৰত। তাৰপৰা আহি তেওঁ গোলাঘাটত নিগাজিকৈ‌ থাকিবলৈ লয়।তেওঁ দেৰগাঁও হাইস্কুলত ষষ্ঠ শ্ৰেণীত পঢ়ি থাকোঁতেই আনুষ্ঠানিক শিক্ষা সাং কৰে আৰু ঘৰুৱাভাৱে পঢ়িবলৈ লয়।

কৰ্মজীৱন

দেশ আৰু জাতীৰ প্ৰতি থকা সেৱাৰ মনোভাবৰ বাবেই দওই ১৯২৮ চনত সক্ৰিয়ভাবে দেশৰ কামত জপিয়াই পৰে।তেওঁ দুবাৰ জেলতো থাকিব লগা হয়।দহ বছৰ মান আন্দোলনৰ কামত লগাৰ পিছত তেওঁ সাম্যবাদৰ প্ৰতি আকৃষ্ট হয়।জীৱনৰ শেষ সময়লৈকে সাম্যবাদী আদশ অনুসৰি আপোচহীনভাৱে কৃষক তথা বনুৱাৰ হকে কাম কৰি যায়।

কবিতা সংকলন

অভিযান(১৯৩৬)
কাঠমিস্ত্ৰীৰ ঘৰ

মৃত্যু

২২ অক্টোবৰ ১৯৭২ চনত যোৰহাট অসামৰিক চিকিৎসালয়ত ৰক্তক্ষয় ৰোগত কবি ধীৰেন্দ্ৰ নাথ দত্তৰ মৃত্যু হয়।

তথ্য সংগ্ৰহ

শ্ৰেণী:অসমীয়া কবি
ঐশানি শেট্টী

ঐশানি শেট্টী (ইংৰাজী: Aishani Shetty) এগৰাকী ভাৰতীয় অভিনেত্ৰী আৰু পৰিচালক। তেওঁ মূলতঃ কন্নড় চলচ্চিত্ৰ উদ্যোগত কাম কৰে। ২০১৪ চনত কন্নড় চলচ্চিত্ৰ জ্যোতি এলিয়াছ কোঠি ৰাজাৰ জৰিয়তে তেওঁ অভিনয় জীৱনৰ আৰম্ভণি কৰে। ২০১৫ চনত মুক্তিপ্ৰাপ্ত ভাস্তূ প্ৰকাৰা চলচ্চিত্ৰৰ জৰিয়তে তেওঁ বিশেষ পৰিচিতি লাভ কৰে, যাৰ বাবে তেওঁ শ্ৰেষ্ঠ অভিনেত্ৰী শিতানত আইআইএফএ উৎসৱ বঁটাৰ মনোনয়ন লাভ কৰে। তেওঁ ৰকেট (২০১৫), নাদুৱে অন্তৰৱিৰালি (২০১৮) আৰু ধৰণী মণ্ডল মধ্যদোলাগে (২০২২) চলচ্চিত্ৰতো অভিনয় কৰিছে।

প্ৰাৰম্ভিক জীৱন আৰু শিক্ষা

ঐশানি শেট্টী বেংগালুৰুৰ বাসিন্দা। তেওঁ বেংগালুৰুৰ বিশপ কটন গাৰ্লছ স্কুলত বিদ্যালয় শিক্ষা সম্পূৰ্ণ কৰে। তাৰ পাছত তেওঁ জ্যোতি নিবাস কলেজ, বেংগালুৰুত স্নাতক শিক্ষা গ্ৰহণ কৰে। পিছলৈ তেওঁ ছেইণ্ট জ’ছেফছ কলেজ, বেংগালুৰুৰ পৰা গণসংযোগ আৰু সাংবাদিকতা বিষয়ত স্নাতকোত্তৰ ডিগ্ৰী লাভ কৰে।

কেৰিয়াৰ

অভিনেত্ৰী

২০১৪ চনত ঐশানি শেট্টীয়ে জ্যোতি এলিয়াছ কোঠি ৰাজা চলচ্চিত্ৰৰ জৰিয়তে অভিনয় জীৱনৰ আৰম্ভণি কৰে।

২০১৫ চনত যোগৰাজ ভট্টৰ পৰিচালনাত নিৰ্মিত ভাস্তূ প্ৰকাৰা চলচ্চিত্ৰত অভিনয় কৰি তেওঁ কন্নড় চলচ্চিত্ৰ উদ্যোগত আত্মপ্ৰকাশ কৰে। এই চলচ্চিত্ৰখনৰ বাবে তেওঁ আইআইএফএ উৎসৱত শ্ৰেষ্ঠ অভিনেত্ৰী শিতানত মনোনীত হয়।

একেই বছৰত তেওঁ ৰকেট চলচ্চিত্ৰত সতীশ নিনাসামৰ বিপৰীতে অভিনয় কৰে। এই চলচ্চিত্ৰখনৰ জৰিয়তে তেওঁ গায়িকা হিচাপেও আত্মপ্ৰকাশ কৰে।

স্নাতকোত্তৰ শিক্ষাৰ বাবে কিছু সময় চলচ্চিত্ৰৰ পৰা বিৰতি লোৱাৰ পাছত তেওঁ নাদুৱে অন্তৰৱিৰালি ৰোমাণ্টিক নাট্যধৰ্মী চলচ্চিত্ৰত অভিনয় কৰে। ২০২২ চনত তেওঁ ধৰণী মণ্ডল মধ্যদোলাগে চলচ্চিত্ৰত অভিনয় কৰে।

পৰিচালক

অভিনয়ৰ উপৰিও ঐশানি শেট্টীয়ে 'কাজী' নামৰ চুটি চলচ্চিত্ৰৰ জৰিয়তে পৰিচালক হিচাপে আত্মপ্ৰকাশ কৰে। এই চলচ্চিত্ৰখন ২০১৭ চনত বেংগালুৰু চৰ্টছ ফিল্ম ফেষ্টিভেল আৰু পিংক চিটি আন্তঃৰাষ্ট্ৰীয় চলচ্চিত্ৰ মহোৎসৱকে ধৰি কেইবাটাও আন্তঃৰাষ্ট্ৰীয় চলচ্চিত্ৰ মহোৎসৱত প্ৰদৰ্শিত হয়। 'কাজী' চলচ্চিত্ৰখন সিমা বঁটাত শ্ৰেষ্ঠ চলচ্চিত্ৰ বঁটা লাভ কৰে আৰু পিংক চিটি আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ নবাগত পৰিচালকৰ বঁটা লাভ কৰে।

তথ্যসূত্ৰ

বাহ্যিক সংযোগসমূহ

শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:ভাৰতীয় মহিলা পৰিচালক
শ্ৰেণী:জ্যোতি নিবাস কলেজ
গো টপলেচ ডে

গো টপলেচ ডে (বিভিন্নভাৱে নেচনেল গ' টপলেছ ডে', আন্তৰ্জাতিক গ' টপলেছ ডে' বুলি জনা যায়) হৈছে আমেৰিকা, কানাডা আৰু চুইজাৰলেণ্ডত লিংগ-সমতাৰ ভিত্তিত মহিলাসকলৰ ৰাজহুৱা স্থানত টপলেছ হোৱাৰ অধিকাৰৰ সমৰ্থনত অনুষ্ঠিত হোৱা বাৰ্ষিক অনুষ্ঠান। যিবোৰ ৰাজ্যত মহিলাৰ সেই অধিকাৰ আছে, সেইবোৰ ৰাজ্যত শীৰ্ষ স্বাধীনতা আইন উদ্‌যাপন কৰা হয়, আৰু যিবোৰ ৰাজ্যত টপলেছ মহিলাক নিষিদ্ধ কৰা হয়, সেইবোৰ ৰাজ্যত প্ৰতিবাদ কৰা হয়।

আয়োজক

২০০৭ চনত ইউ এফ অ' ধৰ্ম ৰেলিয়ান আন্দোলনৰ নেতা ৰায়েলে গঠন কৰা নেভাদাৰ এটা গোট গো টপলেচে এই বাৰ্ষিক অনুষ্ঠানটো আৰম্ভ কৰিছিল। GoTopless এ অন্য দেশৰ ইভেণ্ট আৰু অধ্যায়সমূহ সমৰ্থন কৰিছে।

ইতিহাস

২০০৫ চনত নিউয়ৰ্কত ৰাজহুৱা স্থানত টপলেছ হৈ থকাৰ অপৰাধত গ্ৰেপ্তাৰ হোৱা টপলেছ কৰ্মী ফিনিক্স ফিলি (জিল ককাৰো)ক গ্ৰেপ্তাৰ কৰাৰ প্ৰতিক্ৰিয়া স্বৰূপে গো টপলেচ ডে আৰম্ভ কৰা হৈছিল। নিউয়ৰ্ক চহৰে ফিলিৰ সৈতে ২৯,০০০ ডলাৰত বন্দোবস্ত কৰে কাৰণ তাত টপলেচ হোৱাটো বৈধ।

১৯২০ চনত সেইদিনা মহিলাৰ ভোটাধিকাৰ অনুমোদন পোৱাৰ বাবে (১৯৭১ চনত আমেৰিকাৰ কংগ্ৰেছে সেই দিনটোক মহিলা সমতা দিৱস বুলি ঘোষণা কৰিছিল)ৰ বাবে গো টপলেচ ডেৰ দিনটো ২৬ আগষ্টৰ ওচৰৰ দেওবাৰ, মহিলা সমতা দিৱসৰ বাবে নিৰ্ধাৰণ কৰা হৈছে। এই অনুষ্ঠানত মহিলাসকলক ৰাজহুৱা স্থানত টপলেচ হ'বলৈ উৎসাহিত কৰা হয়, আৰু পুৰুষসকলক ব্ৰেছিয়াৰ বা বিকিনি পিন্ধি বুকুখন ঢাকিবলৈ উৎসাহিত কৰা হয়।

ইভেণ্ট

২০০৮ চনত প্ৰথম গো টপলেচ ডে'ৰ আয়োজন কৰা হয়।

২০১১ চনত ২৪ আগষ্টত আমেৰিকাত গো টপলেছ ডে অনুষ্ঠিত হৈছিল। কেলিফৰ্ণিয়া, নিউয়ৰ্ক আৰু উত্তৰ কেৰ'লিনাকে ধৰি আমেৰিকাৰ বাৰখন ৰাজ্যত অনুষ্ঠিত হোৱা সমাৱেশত পুৰুষ-মহিলা উভয়ে অংশগ্ৰহণ কৰে। উদ্‌যাপনত অংশগ্ৰহণ কৰা মহিলাসকলে নিজৰ স্তনবৃন্ত ঢাকিবলৈ নকল লেটেক্স নিপল বা পেষ্টি ব্যৱহাৰ কৰিছিল আৰু কিছুমান ৰাজ্যত মহিলাসকলক ৰাজহুৱা স্থানত এৰিঅ’লা আৰু নিপল দেখুৱাবলৈ নিষেধাজ্ঞা আৰোপ কৰা আইনসমূহৰ বাবে গ্ৰেপ্তাৰৰপৰা হাত সাৰিছিল।
প্ৰতিবাদকাৰীসকলে "পুৰুষ আৰু মহিলাৰ স্তনবৃন্ত আছে। মহিলাসকলে নিজৰ স্তনবৃন্ত কিয় লুকুৱাব লাগে?" আৰু "সকলোৰে বা কোনো এজনৰ বাবে সমান টপলেচ অধিকাৰ।" বিক্ষোভত যোগদান কৰা বহু পুৰুষে ব্ৰা আৰু বিকিনি পিন্ধি দ্বৈত মানদণ্ডৰ প্ৰতিবাদ কৰিছিল য'ত পুৰুষক উদং বুকুৰে যাবলৈ দিয়া হয়, কিন্তু মহিলাসকলক ৰাজহুৱা স্থানত টপলেচ হোৱাটো নিষিদ্ধ।

২০১১ চনত নিউয়ৰ্ক চহৰৰ ব্ৰায়াণ্ট পাৰ্কত গো টপলেচ ডে'ত টপলেচ মহিলাসকলে গোট খায়, আনহাতে পুৰুষসকলে বেছিভাগেই পালন কৰে, আমেৰিকাত ৩০খন চহৰত বিক্ষোভ অনুষ্ঠিত হয়।

২০১৪ চনত চিটিছত ইলিনয়ৰ চিকাগো অন্তৰ্ভুক্ত কৰা হৈছিল।

২০২০ চনৰ হিচাপত ১৩টা গো টপলেচ ডে হৈছে।

২০২৫ চনত চুইজাৰলেণ্ডত উত্তৰ আমেৰিকাৰ বাহিৰত গোটটোৱে আয়োজন কৰা প্ৰথমটো অনুষ্ঠানত টপলেচ সমৰ্থকৰ প্ৰতিবাদ সংঘটিত হয়।

তথ্যসূত্ৰ

শ্ৰেণী:নাৰীবাদ
শ্ৰেণী:আন্দোলন
মনকৰ

মনকৰ মনসা বিষয়ক পাঁচালী সাহিত্যৰ পৰম্পৰা নিৰ্মাতা। খৃষ্টাব্দ দ্বাদশ-ত্ৰয়োদশ শতিকাত মনকৰৰ বিকাশ হৈছিল বুলি কোৱা হয় যদিও ই সম্পূৰ্ণ ৰূপে বিশ্বাস যোগ্য নহয়। তেওঁ ৰজা জল্পেশ্বৰৰ ৰাজত্ব কালৰ লোক। তেওঁৰ মাকৰ নাম আছিল কালিন্দ্ৰী। তেওঁৰ দেউতাকৰ নাম জনা নাযায়। ককাকৰ নাম আছিল কামাখ্যা বন্দো ঢেকেৰিয়া। মনকৰ এজন ওজা বা গীতাল আছিল।

সাহিত্য আৰু ৰচনা

মনকৰ এগৰাকী কবি আছিল। তেওঁ ৰজা বিশ্বসিংহৰ দিনৰ কবি৷
মনকৰে ৰচনা কৰা পুথিখন হ'ল পদ্মপুৰাণ বা 'মনসাপুৰাণ' বা 'মনসাকাব্য' বা 'মনকৰী'৷ সম্পূৰ্ণ পুৰাণ খন বিভিন্ন সময়ত বিভিন্ন কবিৰ দ্বাৰা ৰচিত হৈছিল। অৱশ্যে তেওঁ তেওঁৰ দ্বাৰা ৰচিত মনসা কথা বৃত্তক 'পদুমাইৰ গীত', 'পাঞ্চালী' বা 'শ্ৰাবনেৰ গীত' বুলিহে নামাকৰণ কৰিছে:

মনকৰে ৰচিলেক পদুমাইৰ গীত৷
মনকৰে ৰচিলেক বিহাৰ পাঞ্চালি৷
মনকৰে ৰচিলেক শ্ৰাৱনেৰ গীত৷

বৰ্তমানলৈকে মনসা কাব্য সম্পূৰ্ণৰূপে ছপা হৈ ওলোৱা নাই৷ সত্যেন্দ্ৰনাথ শৰ্মা আৰু বিৰিঞ্চি কুমাৰ বৰুৱাৰ সম্পাদনাত ১৯৫১ চনত প্ৰথম এটা খণ্ড ছপা হৈ ওলাইছে৷ কামাখ্যাধাম আৰু বামুন্দি শুৱালকুছিৰ কেইবাটাও পৰিয়ালত এই পুথিখনৰ হাতেলিখা প্ৰতিলিপি সংৰক্ষিত অৱস্থাত আছে। মনকৰ, দুৰ্গাবৰ কায়স্থ, সুকবি নাৰায়ণদেৱ আদি পাঁচালী কবি সকলে তেওঁলোকৰ ৰচনাত কৰা উল্লেখৰ পৰা অনুমান কৰা হয় যে এই পাঁচালী সংগীত পৰম্পৰাই খ্ৰীঃ ১৫শ ১৬শ শতিকাত লিখাত ৰূপ লাভ কৰে।

পদ্মপুৰাণৰ বিষয় বস্তু

সত্যেন্দ্ৰনাথ শৰ্মা আৰু বিৰিঞ্চি কুমাৰ বৰুৱাৰ সম্পাদনাত প্ৰকাশ হৈ ওলোৱা পদ্মপুৰাণ কাব্য গ্ৰন্থ খনত মুঠ তিনিটা খণ্ড আছে:
সৃষ্টি খণ্ড
হৰ-পাৰ্বতীৰ বিবাহ খণ্ড আৰু
পদ্মাৰ জন্ম খণ্ড

প্ৰথম খণ্ডত ১৩টা, দ্বিতীয় খণ্ডত ৪৮টা আৰু তৃতীয় খণ্ডত ১৫টা গীত পোৱা যায়। প্ৰথমৰ সৃষ্টি খণ্ডটোত বিভিন্ন দেৱ-দেৱী জন্মৰ সৈতে মনসা পূজাৰ লগত জড়িত বিভিন্ন অনুষংগৰ জাগৰণ, সৃষ্টি পাতন, অনাদি ব্ৰহ্মৰ দ্বাৰা ব্ৰহ্মা বিষ্ণু আৰু শংকৰৰ পৰীক্ষা আৰু মহাদেৱৰ গৰ্ভত অনাদি ব্ৰহ্মৰ স্থিতি, পদ্মাৰ পূজাৰ সময় আৰু প্ৰয়োজনীয় সামগ্ৰীৰ আভাস, হেমন্ত ঋষিৰ তপস্যা আৰু দুৰ্গাৰ উৎপত্তি, দুৰ্গাৰ জন্ম বৃত্তান্ত, পদ্মাৰ জন্ম কথা আৰু স্বৰ্গৰ পৰা মৰ্ত্যলৈ অৱতৰণৰ কথা বৰ্ণনা কৰা আছে৷ আকৌ দ্বিতীয় খণ্ড শিৱ-পাৰ্বতীৰ বিবাহ খণ্ডটিও দেৱ-দেৱী তথা কমতা ৰজাৰ বন্দনাৰে আৰম্ভ কৰি দুৰ্গাক লাভ কৰিবলৈ শিৱই কৰা বিভিন্ন যত্ন, ফুলনি নিৰ্মাণ, ফুলনিত শিৱ দুৰ্গাৰ মিলন, শিৱৰ বিবাহ যাত্ৰা আৰু শিৱ-পাৰ্বতীৰ বিবাহৰ প্ৰস্তুতি তথা ব্ৰহ্মাৰ দ্বাৰা হোম-যজ্ঞৰ সম্পাদনেৰে শেষ হৈছে৷ তৃতীয় খণ্ডটিত পুষ্প-বনলৈ শিৱৰ যাত্ৰা তাতে হংস-হংসীৰ কাম-ক্ৰীড়া দেখি শিৱৰ বীৰ্যস্খলন, সেই বীৰ্য সৰোবৰৰ পদুমৰ পাতত পৰাত পদুমৰ নলাৰে পাতালত প্ৰৱেশ আৰু বীৰ্যৰ পৰা পদ্মাৰ জন্ম, পদ্মাক দেখি শিৱৰ কাম-মোহ প্ৰাপ্তি আৰু পিতা-পুত্ৰীৰ পৰিচয়, মক্ষিকা ৰূপ ধাৰণ কৰি শিৱৰ কৰণ্ডিত পদ্মাৰ প্ৰৱেশ আৰু পিতৃগৃহলৈ যাত্ৰা, শিৱৰ দ্বাৰা ঘৰৰ চালত কৰণ্ডি স্থাপন৷ সন্দেহবশতঃ গংগা-দুৰ্গাৰ দ্বাৰা শিৱৰ কৰণ্ডি পৰীক্ষা কৰিবলৈ অনুমতি বিচাৰ বৰ্ণনাতেই ছপা পুথিখন সামৰণি পৰে আৰু এনেকৈয়ে কাহিনীৰ বৰ্ণনা অসম্পূৰ্ণ হৈ ৰয়। মনকৰৰ এই পুথিখনত চান্দো সদাগৰ আৰু বেউলা লখিন্দৰ সম্পৰ্কীয় কাহিনীটোৰ বৰ্ণনা নাই৷ অৱশ্যে কবিয়ে যে এইখিনি বৰ্ণনা কৰিবলৈ মন কৰিছিল তাৰ চমু আভাস ছপা পুথিখনত আছে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমীয়া কবি
খেন্‌ বংশ

খেন্‌ বংশ মধ্যযুগত কমতা ৰাজ্য শাসন কৰা এটা ৰাজবংশ। কমতাপুৰত ১৫ শতিকাৰ শেষৰ ফালে অৰাজকতা সৃষ্টি হোৱাত নীলধ্বজ নামৰ এজনে ১৪৪০ চনত কমতাপুৰৰ সিংহাসন দখল কৰে। তেৱেঁই কামৰূপ-কমতাত খেন্‌ বা খান বা সেন বংশৰ পাতনি মেলে। নীলধ্বজৰ পাছত পুতেক চক্ৰধ্বজ আৰু তাৰ পাছত চক্ৰধ্বজৰ পুত্ৰ নীলাম্বৰ ৰজা হয়। গৃহ কন্দলৰ সুযোগত মুছলমানে আক্ৰমণ কৰাত এই ৰাজবংশই বেছিদিন শাসন কৰিব নোৱাৰিলে। ১৪৯৮ খ্ৰীষ্টাব্দত নীলাম্বৰৰ মৃত্যুত খেন্‌ বংশৰ অন্ত পৰে।

তথ্য সংগ্ৰহ

শ্ৰেণী:অসমৰ ৰাজবংশসমূহ
শ্ৰেণী:পুৰণি আৰু মধ্যযুগীয় অসম
মনমীত কৌৰ

মনমীত কৌৰ এগৰাকী পাকিস্তানী সাংবাদিক আৰু সমাজকৰ্মী।তেওঁ পাকিস্তানৰ প্ৰথমগৰাকী শিখ সাংবাদিকআৰু ৩০ বছৰৰ অনুৰ্ধ ১০০গৰাকী প্ৰভাৱশালী শিখ ব্যক্তিত্বৰ বাবে মনোনীত হোৱা প্ৰথমগৰাকী।

ব্যক্তিগত জীৱন

কৌৰ পাকিস্তানৰ কেপিকে প্ৰদেশৰ পেছাৱাৰৰ অন্তৰ্গত। মনমীতৰ চাৰিগৰাকী ভাই-ভনী আছে। তেওঁৰ দেউতাক আছিল এজন অৱসৰপ্ৰাপ্ত ব্যৱসায়ী। তেওঁ পেছাৱৰৰ জিন্না কলেজ ফৰ ৱমেনৰ পৰা সমাজ বিজ্ঞানত স্নাতকোত্তৰ ডিগ্ৰী লাভ কৰিছে। মনমীত বিবাহিত আৰু তেওঁৰ এটা সন্তান আছে।

কৰ্মজীৱন

প্ৰথম অৱস্থাত মনমীতে মডেল হ’ব বিচাৰিছিল আৰু পাকিস্তানৰ প্ৰথম শিখ মডেল হোৱাৰ আকাংক্ষা কৰিছিল। অৱশ্যে মনমীতে কয় যে তেওঁ পাকিস্তানৰ শিখ সম্প্ৰদায়ৰ বাবে বহু সামাজিক আৰু সাংস্কৃতিক বিষয় সামৰি ল’ব বিচাৰিছিল আৰু তেওঁ সাংবাদিকতাক কেৰিয়াৰ হিচাপে বাছি লৈছিল। খুৰাক ৰাজেশ টনি সিঙৰ পৰা তেওঁ সাংবাদিকতাত কাম কৰিবলৈ অনুপ্ৰাণিত হৈছিল। মনমীতে যেতিয়া সাংবাদিকতাৰ কেৰিয়াৰ আৰম্ভ কৰিছিল, তেতিয়া তেওঁৰ পৰিয়ালে তেওঁক সমৰ্থন কৰা নাছিল। তেওঁলোকে কয় যে মহিলাসকলে ঘৰৰ বাহিৰত কাম কৰাটো উপযুক্ত নহয়। কিন্তু শিখ সম্প্ৰদায়ৰ কাহিনী সম্প্ৰচাৰ কৰাত মনমীতৰ মনোনিৱেশে অৱশেষত নিজৰ পৰিয়ালৰ মানুহক সুখী কৰি তুলিছিল আৰু অতি সোনকালেই তেওঁৰ সম্প্ৰদায়ৰ সমৰ্থন লাভ কৰিছিল

তথ্যসূত্ৰ

শ্ৰেণী:পাকিস্তানৰ ব্যক্তি
শ্ৰেণী:সাংবাদিক
শ্ৰেণী:সমাজকৰ্মী
শ্ৰেণী:পাকিস্তানৰ মহিলা অধিকাৰ কৰ্মী
১১ মাৰ্চ

১১ মাৰ্চ দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৭০তম দিন। বছৰটো শেষ হ’বলৈ এই দিনৰ পৰা মুঠ ২৯৫টা দিন (অধিবৰ্ষত ২৯৬ দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা-

জন্ম

১৯১৫ - বিজয় হাজাৰে, ভাৰতীয় ক্ৰিকেটাৰ।
১৯২৭ - বিশ্বনাথন শান্তা, ভাৰতীয় কৰ্কট ৰোগ বিশেষজ্ঞ।

মৃত্যু

২২২ - এলাগাবোলাছ, ৰোমান সম্ৰাট।
১৯৩৯ - বানী বসু, ভাৰতীয় সাহিত্যিক।
১৯৫৫ - আলেকজেণ্ডাৰ ফ্লেমিং, স্কটলেণ্ডৰ জীৱ বিজ্ঞাৱী
১৯৬৩ - মহম্মদ নিছাৰ, ব্ৰিটিছ শাসিত ভাৰত আৰু পাকিস্তানৰ ক্ৰিকেটাৰ।
১৮৬৯ - ভ্লাডিমিৰ অডয়েভেস্কি, ৰাছিয়ান দাৰ্শনিক।
২০০৮ - পদ্ম বৰকটকী, অসমীয়া সাহিত্যিক তথা সাংবাদিক।

দিৱস

বিশ্ব প্লাম্বিং দিৱস

বাহ্যিক সংযোগ

বিবিচি: এই দিনত

শ্ৰেণী:মাৰ্চ
শ্ৰেণী:ইংৰাজী বৰ্ষপঞ্জীৰ দিন
এই মাটিতে (চলচ্চিত্ৰ)

এই মাটিতে ডাইনী হত্যাৰ আধাৰত নিৰ্মিত, ২০১৭ চনৰ ৬ অক্টোবৰ তাৰিখে মুক্তিপ্ৰাপ্ত এখন অসমীয়া চলচ্চিত্ৰ। ছবিখন পৰিচালনা, কাহিনী, সংলাপ, গীত ৰচনা ড° সীতানাথ লহকৰৰ। তেখেতৰে এখন মঞ্চনাট ‘তমসা’ৰ আধাৰত ছবিখনৰ চিত্ৰনাট্য ৰচনা কৰা হৈছে।

বক্স অ’ফিচ

“এই মাটিতে” ছবিখনে দৰ্শকৰ বিশেষ সঁহাৰি লাভ কৰিবলৈ সক্ষম নহ’ল।

তথ্যসূত্ৰ

শ্ৰেণী:অসমীয়া চলচ্চিত্ৰ
শ্ৰেণী:২০১৭ বৰ্ষৰ অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
শ্ৰেণী:পোখালি (অসমীয়া চলচ্চিত্ৰ)
আধুনিক অসমীয়া সাহিত্যৰ ইতিহাস (গ্ৰন্থ)

আধুনিক অসমীয়া সাহিত্যৰ ইতিহাস (২੦২৩, ইংৰাজী: Adhunik Asamiya Sahityar Itihas) হ’ল ১৮৪৬ চনৰপৰা গ্ৰন্থখন প্ৰকাশৰ সময়লৈকে আধুনিক অসমীয়া সাহিত্যৰ বিস্তৃত ইতিহাস সম্বলিত এখন গ্ৰন্থ৷ গ্ৰন্থখনৰ লেখক হ’ল সমালোচক আৰু অনুবাদক আনন্দ বৰমুদৈ৷

বিৱৰণ

গ্ৰন্থখনত মুঠ পাঁচটা অধ্যায় আছে৷ অধ্যায়কেইটা হ’ল : কবিতা, চুটি গল্প, উপন্যাস, নাটক আৰু সমালোচনা৷

তথ্যসমল

শ্ৰেণী:অসমীয়া গ্ৰন্থ